|  |
| --- |
| Α΄ ΣΥΛΛΟΓΟΣ ΕΚΠΑΙΔΕΥΤΙΚΩΝ Π.Ε. ΠΕΙΡΑΙΑ  **“ΡΗΓΑΣ ΦΕΡΑΙΟΣ”**  ΤΖΑΒΕΛΛΑ ΚΑΙ ΑΛΕΞΑΝΔΡΟΥ 1 , ΠΕΙΡΑΙΑΣ 18533  ΛΟΓΟΤΥΠΟΣ Ρ **e-mail:** [**info@rigasfereospeiraias.gr**](mailto:info@rigasfereospeiraias.gr) **http://www.rfp.gr** |

ΠΕΙΡΑΙΑΣ 08/04/2022, Α.Π: 30

ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ

**Θέμα: Ψήφισμα για τον μαθητή Σαϊντού Καμαρά**

*Συνάδελφοι, συναδέλφισσες,*

Το Δ.Σ. του Ά Συλλόγου Εκπαιδευτικών Π.Ε. Πειραιά «Ρήγας Φεραίος» καταγγέλλει την απόφαση του Υπουργείου Μετανάστευσης και Ασύλου, να μην κάνει δεκτή την αίτηση παροχής ασύλου του μαθητή Σαϊντού Καμαρά, ώστε να υπαχθεί σε καθεστώς διεθνούς προστασίας.

Ο Σαϊντού έφτασε στη χώρα μας πριν 3 χρόνια με καθεστώς προστασίας ασυνόδευτου ανηλίκου, περνώντας σε αντίξοες συνθήκες από Σενεγάλη, Τουρκία και καταλήγοντας με ναυαγισμένη βάρκα στην Κάλυμνο. Σήμερα ο μαθητής κινδυνεύει να τεθεί υπό καθεστώς απέλασης και κράτησης, επειδή ενηλικιώνεται και τυπικά η Γουϊνέα θεωρείται «ασφαλής χώρα».

Έχουν ακέραιη την ευθύνη τόσο η σημερινή κυβέρνηση, όσο και οι προηγούμενες, που παρά τα κροκοδείλια δάκρυα, δεν παίρνουν κανένα ουσιαστικό μέτρο για την προστασία και στήριξη των προσφυγόπουλων που έρχονται στη χώρα μας. Στα Τμήματα Υποδοχής οι ελλείψεις είναι τραγικές, τα μέτρα για την ομαλή ένταξη αυτών των παιδιών στην εκπαιδευτική διαδικασία ανύπαρκτα, ενώ συχνά αφήνονται στην αγκαλιά των ΜΚΟ, οι οποίες θησαυρίζουν με τις πλάτες κυβερνήσεων και ΕΕ.

Είναι υποκριτικό το δήθεν ενδιαφέρον της Υπουργού Παιδείας, που μάλιστα προχωράει σε μια απαράδεκτη σύνδεση του ασύλου με τις μαθητικές επιδόσεις του Σαϊντού.

Ο αγώνας και η αλληλεγγύη, που ξεδιπλώνονται μαζικά αυτές τις μέρες, είναι τα μεγάλα όπλα στα χέρια μας, που μπορούν και πρέπει να επιβάλουν το δίκιο για τον Σαϊντού και για όλα τα προσφυγόπουλα, που αποτελούν τα θύματα της εκμετάλλευσης και των ιμπεριαλιστικών πολέμων και αντιμετωπίζουν την καταστροφή, τη φτώχεια, την εξαθλίωση και τον ξεριζωμό.

**Ούτε να το σκέφτεστε! Ο Σαϊντού θα μείνει εδώ!**

* Διεκδικούμε το δικαίωμα ανθρώπων που προέρχονται από χώρες, οι οποίες αποτελούν εστία πολέμου, εμφυλίου, βρίσκονται υπό κατοχή ή είναι θύματα αντιδραστικών καθεστώτων και κινδυνεύει η ζωή τους, να υπάγονται σε καθεστώς διεθνούς προστασίας.
* Απαιτούμε να αναγνωριστεί ο Σαϊντού Καμαρά από το κράτος ως πρόσφυγας και να του αποδοθεί το προβλεπόμενο Άσυλο. Να εγκριθεί η αίτησή του και να παραμείνει στη χώρα μας, ώστε να συνεχίσει τη φοίτησή του στο σχολείο του, τις σπουδές που ονειρεύεται στην Ελλάδα.
* Στηρίζουμε την ανάγκη για ολόπλευρη φροντίδα, για τη μόρφωση και τα δικαιώματα όλων των προσφυγόπουλων, ώστε να έχουν καθολική πρόσβαση στη δημόσια εκπαίδευση, με αποκλειστική ευθύνη του κράτους, κόντρα στις ρατσιστικές και ξενοφοβικές αντιδράσεις.
* Διεκδικούμε την προστασία όλων των ασυνόδευτων ανηλίκων, τη στήριξη για την ουσιαστική ένταξή τους μετά από την ενηλικίωση σε ζωή και δουλειά με δικαιώματα, με πρόσβαση σε αξιοπρεπή στέγαση, εργασία, Παιδεία, Κοινωνική Πρόνοια, χωρίς την εμπλοκή των ΜΚΟ.

|  |  |  |
| --- | --- | --- |
| σάρωση0002  Ο ΠΡΟΕΔΡΟΣ  ΜΑΡΙΟΣ  ΧΑΔΟΥΛΗΣ | rigas ferraios 2.jpgΓΙΑ ΤΟ Δ.Σ. | Ο ΓΕΝ. ΓΡΑΜΜΑΤΕΑΣ  σάρωση0001  ΣΩΤΗΡΗΣ  ΚΑΡΛΗΣ |